Malopoljska
<s>Malopoljska (poljski: Małopolska, latinski: Polonia Minor) je ime za jednu od historijskih regija Poljske.</s>

<s>Danas postoji pod sličnim imenom jedno od 16 Poljskih vojvodstava - Malopoljsko vojvodstvo, ali na znatno manjem teritoriju.</s>

<s>Drevna Malopoljska prostirala se od Czestochowe na zapadu do Lublina na istoku, i od planina Zapadnih Karpata na jugu do blagih brežuljaka i zelenih dolina na sjeveru.</s>

<s>To je kraj gornjeg sliva rijeke Visle pored Krakova, u kom je još od antike živjelo zapandoslavensko pleme Vislani.</s><s>Krakov je 1038. postao Poljska prijestolnica, sa kraljevskom rezidencijom na brdu Wawel iz koje puca pogled na grad.</s>

<s>Na brežuljku Krakovskog starog mjesta se još uvijek mogu vidjeti ostaci crkve iz 10. vijeka.</s><s>A dokaze o još starijem naselju iskopali su arheolozi na glavnom trgu Starog mjesta ispod temelja crkve sv. Vojtjeha Praškog iz 10. vijeka, to je bio paganski spomenik.</s>

<s>U novije vrijeme, od Podjele Poljske (1795.-1914.) - Malopoljska je bila austrijska pokrajina Galicija.</s><s>Kako je austrijska vladavina nad Malopoljskom bila nešto liberalnija u usporedbi sa prusko - njemačkom u Šleziji ili ruskom u Kongresnoj Poljskoj - Malopoljska je postala mjesto u kom se poljski patriotizam najeksplicitnije izrazio.</s>

<s>Iz Malopoljske je najviše objekata iz Poljske upisano na UNESCO-vu Listu mjesta svjetske baštine u Evropi, to su; Krakovsko staro mjesto, Drvene crkve u južnoj Malopoljskoj, Auschwitz, Kalvarija Zebrzydowska i rudnici soli Wieliczka i Bochnia.</s>

<s>Izvori</s>

<s>Vanjske veze</s>

<s>Malopolska (Little Poland)</s>

<s>Historijske regije Poljske</s>

